Liepa Motinėlė

Liepa „Motinėlė“ – viena seniausių iš liepų Lietuvoje. Valstybės saugomas botaninis gamtos paveldo objektas.Saugomų teritorijų valstybės kadastras  stk.am.lt Tai vieno kamieno medis, pagal kurio apimtį (8,4 m) – storiausia liepa Lietuvoje.Akademijos arboristai. Liepa Motinėlė (Mažalapė liepa/ Tilia cordata / Small-leaved Lime) astatyba.com Ji auga vidury Braziūkų kaimo (Zapyškio seniūnija, Kauno rajonas), šalia pagrindinės gatvės, atskirai nuo kitų medžių. Ši liepa – neatskiriama kaimo dalis, augusi kartu su juo.

 Istorija 

Liepa „Motinėlė“ paskelbta gamtos paminklu 1960 m., respublikinės reikšmės paminklu – 1987 m.

Kai prieš 300 metų miške kūrėsi Braziūkų kaimas, medelis buvo dar visai mažas. Kaime augo ir daugiau liepų, jose perėdavusios pelėdos. Tačiau išlikusi tik viena – liepa „Motinėlė“. Vietos gyventojai į ją keldavę kryžius, prie kamieno tvirtindavę lenteles su reikšmingomis datomis. Prie jos rinkdavosi 1863 m. sukilėliai (gretimame miške yra išlikę jų kapai). Liepos kiaurymėje galėdavę pasislėpti net septyni žmonės.Žurnalas „Miškai“: išskirtiniausių Lietuvos medžių dešimtukas. Liepa „Motinėlė“ (2) alkas.lt Įlindus į drevę ir joje pakilus į viršų, galima buvo pro skylę iš aukštai apžvelgti vietovę. Vėliau kiaurymė buvo užbetonuota.

 Duomenys 

Saugomo medžio duomenys pagal Saugomų teritorijų valstybės kadastrą:
 Medžio rūšis – mažalapė liepa ()
 Kamienų skaičius – 1
 Kamieno apimtis 1,1 m aukštyje – 810 cm
 Medžio aukštis – 18 m
 Amžius – apie 300 m

Medžio duomenys Lietuvos arboristikos centro svetainėje:Metų medis. Liepa Motinėlė 2018 arboristai.lt
 Kamieno apimtis 1,3 m aukštyje – 860 cm
 Medžio aukštis – apie 12 m

 Būklė 

Medis prižiūrimas, aptvertas medine tvorele. Prie jos pastatyti du informaciniai ženklai: viename iš jų meniškai išraižytas objekto pavadinimas, kitame – pritvirtinta lentelė su išsamiais duomenimis. Ant kamieno pritvirtintas nedidelis kryžius.

Medis yra viršijęs savo gamtinę brandą ir yra stagnacijos fazėje. Jo atžalos auga iš kamieninių šakų. Yra ertmių kamieno pagrinde ir virš jo. Arčiau žemės matyti grybelio pėdsakai. Akivaizdūs paviršiaus pažeidimai pačiame kamiene bei aukščiau lajoje, kur matyti plyšiai.

 Galerija 

 Literatūra 

 Gediminas Isokas. Lietuvos gamtos paminklai. – Vilnius: Mintis, 1995 (Kaunas: Spindulys). – 452, [2] p.: iliustr.

 Šaltiniai 

 Nuorodos 

 Valstybės saugomi gamtos paveldo objektai. Liepa „Motinėlė“ medziai.apicentras.lt 
 Kauno rajono gamtos paminklai – Liepa motinėlė krsvbiblioteka.lt
 Libertas Klimka. Lietuvos liepų mitologiškumas zpasaulis.lt

Kategorija:Lietuvos gamtos paveldo objektai
Kategorija:Kauno rajono paveldas